English: I think this will be welcomed by not only all the Labour colleagues here, but also the Labour and Wales Co-operative colleagues as well. The idea of developing community wealth-building initiatives that are bolted down in your community is something we've long supported. So, I wanted to ask about two specific areas that I'd like the Minister to expand on briefly - one is the Project Skyline, which we hosted here recently. The initial exemplars they took through were in Caerau, Treherbert and Ynysowen. Some of the funding has been put towards building on this now, and taking this forward. The idea that communities, in all that they survey within their valley, can have a stake in managing and owning and generating the rewards from that, and reinvesting in their community, is tremendously exciting. So, I wonder if he could expand a little bit on that, and how we might take that forward. That's a sort of oven-ready one, in a sense - as some other politicians might suddenly use that phrase at the moment. The other one is, if there were other initiatives, community-based initiatives, that wanted to take forward similar ideas - so, for example, I've got a local company, a high energy-intensive user, that is willing to gift land and their surplus energy and heat in order to do something totally different from what they're doing: horticultural enterprises, run by social enterprises, right on their doorstep. It's something we've talked about for a long time, in terms of local food networks and the south Wales Valleys growing. How would they get involved in this foundational economy approach, which is based around those community interest groups, co-operatives, employee ownership, and so on? How could they even start to take this forward within the framework that he's done? And finally, Minister, you said that brave thing - this may not work. I would say to you: (1) I've never heard a Minister say that before, but I think, in trying these things, and then applying the co-operative principles - which are prove that it works, and then scale up and teach others how to do it - this will work.
Welsh: Rwy'n credu y caiff hyn ei groesawu nid yn unig gan bob un o'r cyd-Aelodau Llafur yn y fan hon, ond gan gyd-Aelodau Llafur a Phlaid Cydweithredol Cymru hefyd. Mae'r syniad o ddatblygu mentrau i ennill cyfoeth cymunedol sy'n cael eu gwreiddio'n ddwfn yn eich cymuned yn rhywbeth yr ydym ni wedi ei gefnogi ers amser maith. Felly, roeddwn i'n awyddus i holi am ddau faes penodol yr hoffwn i'r Gweinidog ymhelaethu arnyn nhw'n fras - mae Project Skyline a wahoddwyd yma gennym ni'n ddiweddar yn un. Roedd yr enghreifftiau cychwynnol a gafodd eu cefnogi ganddyn nhw yng Nghaerau, Treherbert ac Ynysowen. Fe gafodd rhywfaint o'r arian ei roi tuag at adeiladu ar hyn nawr, a'i ddatblygu. Syniad cyffrous iawn yw y gall cymunedau, ym mhob peth y gallant ei weld yn eu cwm nhw, gyfrannu at y gwaith o'u rheoli a'u perchenogi a chynhyrchu'r enillion a ddaw, ac ail-fuddsoddi yn eu cymunedau nhw. Felly, tybed a allai ymhelaethu rhywfaint, a sut y gallem ni fwrw ymlaen â hynny? Dyna un sydd fel pe bai'n barod am y ffwrn, ar un ystyr - fel y byddai ambell i wleidydd arall yn defnyddio'r un ymadrodd hwnnw yn ddisymwth nawr. Yr un arall yw, pe byddai mentrau eraill, mentrau yn y gymuned, a fyddai'n awyddus i ddatblygu syniadau cyffelyb - felly, er enghraifft, mae gennyf i gwmni lleol, sy'n defnyddio llawer iawn o ynni, sy'n fodlon rhoi rhodd o dir a'u hegni a'u gwres sydd dros ben er mwyn gwneud rhywbeth hollol wahanol i'r hyn y maen nhw'n ei wneud: mentrau garddwriaethol, sy'n cael eu rhedeg gan fentrau cymdeithasol, ar garreg eu drws. Mae'n rhywbeth yr ydym ni wedi siarad amdano ers tro, o ran rhwydweithiau bwyd lleol a thyfiant yng nghymoedd y de. Sut fydden nhw'n cymryd rhan yn y dull hwn o weithredu drwy'r economi sylfaenol, sy'n seiliedig ar y grwpiau buddiant cymunedol hynny, mentrau cydweithredol, perchenogaeth gweithwyr, ac ati? Sut y gallen nhw ddechrau bwrw ymlaen â hyn, hyd yn oed, o fewn y fframwaith a luniodd ef? Ac yn olaf, Gweinidog, fe fuoch chi mor ddewr â dweud efallai na fydd hyn yn gweithio. Fe fyddwn i'n dweud wrthych chi: yn gyntaf, nid wyf i erioed wedi clywed Gweinidog yn dweud hynny o'r blaen, ond rwy'n credu, wrth roi cynnig ar y pethau hyn, ac yna gymhwyso'r egwyddorion cydweithredol - sef profi ei fod yn gweithio, a chynyddu wedyn a dysgu eraill sut i wneud yr un fath - y bydd hyn yn gweithio.